### NN 62/2015 (5.6.2015.), Pravilnik o izmjenama i dopunama Pravilnika o dentalnoj zdravstvenoj zaštiti iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1199

Na osnovi članka 24. stavka 3. i članka 25. Zakona o obveznom zdravstvenom osiguranju (»Narodne novine«, broj 80/13. i 137/13.) te članka 26. točke 6. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13. i 1/14.), Upravno vijeće Hrvatskog zavoda za zdravstveno osiguranje na 84. sjednici održanoj 29. travnja 2015. godine donijelo je

PRAVILNIK

O IZMJENAMA I DOPUNAMA PRAVILNIKA O DENTALNOJ ZDRAVSTVENOJ ZAŠTITI IZ OBVEZNOG ZDRAVSTVENOG OSIGURANJA

Članak 1.

U Pravilniku o dentalnoj zdravstvenoj zaštiti iz obveznog zdravstvenog osiguranja (»Narodne novine«, broj 146/13., 160/13., 34/14. i 66/14.) u članku 1. stavku 1. riječi: »iz obveznog iz obveznog zdravstvenog osiguranja« zamjenjuju se riječima: »iz obveznog zdravstvenog osiguranja«.

Članak 2.

U članku 3. stavku 1. u tablici »DTP »nulte« razine \_KURATIVA\_ sve osigurane osobe« šifre postupaka: »DM027« i »DM028« brišu se, a šifra postupka: »DM422« zamjenjuje se šifrom postupka: »DM464«.

U tablici »DTP I. razine \_KURATIVA\_ sve osigurane osobe« šifra postupka: »DM464« zamjenjuje se šifrom postupka: »DM422«.

Članak 3.

U članku 5. stavku 2. Popis dijagnostičko-terapijskih postupaka – DTP – ortodoncija za doktora dentalne medicine i Popis dijagnostičko-terapijskih postupaka dentalne tehnike za ortodonciju zamjenjuju se kako slijedi:

»Popis dijagnostičko-terapijskih postupaka – DTP – ortodoncija za doktora dentalne medicine

|  |  |  |  |  |
| --- | --- | --- | --- | --- |
| Šifra | Naziv DTP-a | KRITERIJ – dijagnoza | KRITERIJ – šifra postupka | Opis |
| DO001 | Ortodontski pregled |  |  | Pregled radi donošenja odluke o potrebi liječenja i za drugo mišljenje. Maksimalno dvaput godišnje |
| DO002 | Dijagnostički postupci u ortodonciji\* |  | 31014, 31003, 13020, 13021, 13023, 31013 | Obračunava se 1x pred početak ortodontskog liječenja. Uključuje uzimanje otiska, analizu studijskog modela, očitavanje ortopantomogram snimke, kefalometrijsku analizu i Rtg analizu šake, intraoralne i ekstraoralne fotografije pacijenta. Ispostavlja se račun u svrhu dijagnostičke obrade kod osigurane osobe kod koje se ne nastavlja liječenje ortodontskom napravom. |
| DO003 | Fiksna ortodontska terapija za jednu čeljust |  | 13020, 13021, 13023, 31014, 52482, 52470, 52471, 52356, 91310, 52466, 52468, 52473, 45210, 45320, 52462 | Uključuje specijalistički pregled, uzimanje otiska, i analizu studijskog modela, nacrt ortodontskog lječenja/ortodontske naprave, analizu telerentgenskih snimaka, strojno čišćenje cakline sa jetkanjem cakline,postavljanje fiksne ortodontske naprave za jednu čeljust, te potreban materijal (lukovi, prsteni, klasične metalne bravice, sa ostalim potrebnim materijalom)\*\* kefalometrijsku analizu, Rtg analizu šake, kontrolni pregled tijekom ortodontske terapije s prilagođavanjem i aktiviranjem fiksne ortodontske naprave, skidanje bravica, prstena, lukova,čišćenje i poliranje zubi u jednoj čeljusti i fluoridacija zubi sa ostalim potrebnim materijalom\*\*\*, postava retainera nakon ortodontske terapije, uzimanje završnog otiska i arhiviranje sa ostalim potrebnim materijalom\*\*\*\*, kontrole tijeka ortodontske terapije s readaptacijom retainera – naprave za retenciju po čeljusti. |
| DO004 | Mobilna ortodontska terapija – monomaksilarnom napravom (jedna čeljust) |  | 13020, 13021, 13023, 52460, 52462, 52485, 52487, 91310, 52466 | Uključuje specijalistički pregled, uzimanje otiska, izradu i analizu studijskog modela, nacrt ortodontskog liječenja/ortodontske naprave, postavu monomaksilarane mobilne ortodontske naprave, kontrole tijeka ortodontske terapije s readaptacijom mobilne monomaksilarne ortodontske naprave. |
| DO005 | Mobilna ortodontska terapija – bimaksilarnom napravom (obje čeljusti) |  | 13020, 13021, 13023, 52461, 52463, 52486, 52488, 91310, 52466 | Uključuje specijalistički pregled, uzimanje otiska, izradu i analizu studijskog modela, nacrt ortodontskog lječenja/ortodontske naprave, postavu bimaksilarne mobilne ortodontske naprave, kontrolu tijeka ortodontske terapije s readaptacijom mobilne bimaksilarne ortodontske naprave. |
| DO006 | Delairova maska | K07.1, K07.2, Q35 | 13020, 13021, 13023, 91310, 52466 | Uključuje uzimanje otiska i postavljanje Delairove maske u tijeku ortodontske terapije fiksnom ortodontskom napravom, troškove materijala, kontrole tijeka ortodontske terapije Delairovom maskom s readaptacijom – prema utvrđenoj medicinskoj indikaciji. |
| DO007 | Ortodontska naprava za forsirano širenje nepca – RPE | K07.0, K07.1, K07.2, Q35 | 13020, 13021, 13023, 91310, 52466 | Uključuje uzimanje otiska, analizu i nacrt liječenja, rad i postavu ortodontske naprave za širenje nepca – RPE s kontrolnim pregledima uključujući potrošni materijal. |
| DO008 | Headgear |  | 52472 | Uključuje uzimanje otiska i postavljanje Headgeara u tijeku ortodontske terapije fiksnom ortodontskom napravom, troškove materijala, kontrole tijeka ortodontske terapije Headgearom s readaptacijom. |
| DO009 | Reparatura mobilne ortodontske naprave |  | 13020, 13021, 1302352464, 52465 | Reparatura mobilne ortodontske naprave bez ili sa novim elementima. Uključuje uzimanje otiska, korekcija pri predaji naprave. |

Popis dijagnostičko-terapijskih postupaka dentalne tehnike za ortodonciju

|  |  |  |  |
| --- | --- | --- | --- |
| Šifra DTP-a | Naziv DTP-a | Kriterij šifra ortodontske naprave | Opis |
| DO010 | Lab. izrada studijskog modela pri dijagnostičkom postupku ili pri ortodontskoj terapiji (fiksnom orto. napravom, Delairovom maskom i headgearom) za obje čeljusti | 52491, 52497, 52492 | Rad i materijal dentalnog tehničara pri izradi studijskih modela. |
| DO011 | Lab. izrada mobilne ortodontske naprave – monomaksilarne (za 1 čeljust) | 52493 | Rad i materijal dentalnog tehničara pri izradi mobilne ortodontske naprave – monomaksilarne (za 1 čeljust) |
| DO012 | Lab. izrada mobilne ortodontske naprave – bimaksilarna (za obje čeljusti) | 52494 | Rad i materijal dentalnog tehničara pri izradi mobilne ortodontske naprave – bimaksilarne (za obje čeljusti) |
| DO013 | Lab. izrada retainera (za 1 čeljust) | 52495 | Rad i materijal dentalnog tehničara pri izradi retencijske naprave – retainer (za 1 čeljust) |
| DO014 | Reparatura mobilne ortodontske naprave – monomaksilarne (za 1 čeljust) – 1x godišnje tijekom ortodontske terapije | 52496 | Rad i materijal popravka mobilne ortodontske naprave – monomaksilarne (za 1 čeljust) |
| DO015 | Reparatura mobilne ortodontske naprave – bimaksilarne (za obje čeljusti) – 1x godišnje tijekom ortodontske terapije | 52300 | Rad i materijal popravka mobilne ortodontske naprave – bimaksilarne (za obje čeljusti) |
| DO016 | Lab. izrada ordontske naprave za forsirano širenja nepca (RPE) – 1x tijekom ortodontskog liječenja prema med. indikaciji | 52498 | Rad i materijal pri izradi ortodontske naprave za forsirano širenje nepca – 1x tijekom ortodontskog liječenja prema med. indikaciji |

«.

Članak 4.

U članku 8. stavku 2. tiskanica potvrde o dentalnom pomagalu/ortodontskoj napravi zamjenjuje se novom tiskanicom potvrde o dentalnom pomagalu/ortodontskoj napravi čiji je oblik i sadržaj otisnut uz ovaj Pravilnik i čini njegov sastavni dio.

Članak 5.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/15-01/128

Urbroj: 338-01-01-15-01

Zagreb, 29. travnja 2015.

Predsjednik

Upravnog vijeća Hrvatskog zavoda

za zdravstveno osiguranje

prof. dr. sc. Marko Duvnjak, dr. med., v. r.

**[**Potvrda o dentalnim pomagalima/napravama**](dodatni/436240.pdf)**

62 05.06.2015 Pravilnik o izmjenama i dopunama Pravilnika o dentalnoj zdravstvenoj zaštiti iz obveznog zdravstvenog osiguranja

62 05.06.2015 Pravilnik o izmjenama i dopunama Pravilnika o dentalnoj zdravstvenoj zaštiti iz obveznog zdravstvenog osiguranja